ཡང་རྒྱལ་སྤྱིའི་ཉེ་ཡང་ཚོགས་པའི་ཡིག་ཆེར་གཞིགས་ན།ཕྱི་ལོ༡༩༨༧ནས༡༩༩༢བར།ལྷ་ས་གྲོང་ཁྱེར་གཅིག་པུར་བོད་མིའི་ངོ་རྒོལ་ལས་འགུལ༡༥༠ལྷག་ལ་དྲག་གནོན་བྱས་ཡོད་པ་རེད།སྒོས་སུ་ཕྱི་ལོ་༡༩༨༩ལོར་དཔྱིད་ཀ་སྟེ།པེ་ཅིང་གནམ་བདེ་སྒོ་མོ་ཆེའི་ཐང་ཆེན་གྱི་དམངས་གཙོའི་ལས་འགུལམ་ལངས་པའི་ཟླ་གཉིས་ཀྱི་སྔོན་དུ།རྒྱ་ནག་དེང་གཞུང་གིས་ལྷ་ས་གྲོང་ཁྱེར་དུ་བོད་མིའི་ཞི་བའི་ངོ་རྒོལ་ལ་དྲག་གནོན་བྱས་པ་མ་ཟད་ཉེན་ཟོན་དམ་དྲག་བྱས་ཡོད་པ་རེད།སྐབས་དེར་ལྷ་ས་ན་ཡོད་པའི༼པེ་ཅིང་ན་གཞོན་ཚགས་པར༽གྱི་གསར་འགོད་པ་ཐང་ཏཱ་ཞན་ལགས་ཀྱིས་རང་ཉིད་ཀྱི་མིག་མཐོང་ལག་ཟིན་དང་ཐབས་ལམ་གཞན་དག་ནས་རེག་པའི་རྒྱ་ནག་གཞུང་འབྲེལ་ཡིག་ཆ་ཁག་གཞིར་བཟུང་ནས་ཕྱི་རྒྱལ་དུ་ལྷ་ས་དྲག་གནོན་བྱས་པའི་ནང་མཚང་འགྲེམས་སྤེལ་བྱས་ཡོད་པ་དང་།ཁོང་གི་བསྡོམས་རྩིས་ལྟར་ན།སྐབས་དེ་ལག་ན་ཁབ་འབུག་ཙམ་གྱི་ལག་ཆ་ཡང་མེད་པའི་བོད་མི་ཉུང་མཐའ་༤༠༠དམར་གསོད་བྱས་དང་།༣༠༠༠ལྷག་ལ་རྨས་སྐྱོན་ལྕི་མོ་ཕོག་ཡོད་འདུགདེ་མིན་ཡིག་ཆ་གཞན་དག་ཏུ་བཏོན་པ་ལྟར་ན།དོན་རྐྱེན་དེ་དང་འབྲེལ་བའི་བོད་མི་༤༠༠༠༠ལྷག་གི་གྲོང་ཁྱེར་གྱི་ཁྱིམ་ཐོ་རྩིས་མེད་བཙན་འཕྲོག་བྱས་ཏེ་ལྷ་ས་གྲོང་ཁྱེར་ནས་རྒྱང་ཕུད་བཏང་ཡོད་འདུག